"লিটল উইমেন" চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই ডিসেম্বর নিউ ইয়র্ক সিটির মডার্ন আর্ট জাদুঘরে, এবং ২০১৯ সালের ২৫শে ডিসেম্বর সনি পিকচার্স রিলিজিং কর্তৃক মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি সমালোচনামূলক প্রশংসা অর্জন করে এবং বিশ্বব্যাপী $১৭৭ মিলিয়ন আয় করে। চলচ্চিত্রটি ৯২তম একাডেমি পুরস্কারে শ্রেষ্ঠ চলচ্চিত্রসহ ছয়টি বিভাগে মনোনয়ন লাভ করে, ও শ্রেষ্ঠ পোশাক পরিকল্পনা বিভাগে পুরস্কৃত হয়। এছাড়া চলচ্চিত্রটি ৭৩তম ব্রিটিশ একাডেমি চলচ্চিত্র পুরস্কারে পাঁচটি বিভাগে মনোনয়ন থেকে শ্রেষ্ঠ পোশাক পরিকল্পনা বিভাগে পুরস্কৃত হয়, এবং ৭৭তম গোল্ডেন গ্লোব পুরস্কারে দুটি বিভাগে মনোনয়ন লাভ করে।